আইনজীবী রাম জেঠমালানি সহ বাকি দুজনকেই ১৯-এর ব্রিগেডে আমন্ত্রণ জানান মমতা৷ খবর ছিলই, মূলত বিরোধী রাজনৈতিক নেতা-নেত্রীদের আমন্ত্রণ জানাতেই তাঁর এবারের এই দিল্লি সফরেই৷ এই বৈঠকের পর তা আরও পরিষ্কার হয়ে যায় রাজনৈতিক মহলে৷ কথা রয়েছে, কংগ্রেস সুপ্রিমো সনিয়া গান্ধির সঙ্গে সাক্ষাতেরও৷ যদিও, একুশের মঞ্চ থেকেই তিনি পরিষ্কার করেছিলেন ব্রিগেডে বিরোধী শিবিরের যোগ দেওয়ার বিষয়টি৷ সেদিনই জানা গিয়েছিল সনিয়া গান্ধীকেও আমন্ত্রণ জানানো হবে ব্রিগেডের সভায়৷